Упраўленне па адукацыі Маладзечанскага райвыканкама

Дзяржаўная ўстанова адукацыі

“Палачанская сярэдняя школа Маладзечанскага раёна”

**Справаздача**

кіраўніка навуковага таварыства вучняў “Шлях у навуку” Мяцельскага Юрыя Міхайлавіча аб рабоце

навуковага таварыства вучняў за 2019/2020 нав. год

аг. Палачаны

2020

**Анкета кіраўніка**

|  |  |
| --- | --- |
| Поўная назва ўстановы адукацыі | ДУА “Палачанская сярэдняя школа Маладзечанскага раёна” |
| Прозвішча, імя, імя па бацьку | Мяцельскі Юрый Міхайлавіч |
| Адукацыя | Вышэйшая |
| Спецыяльнасць па дыплому | Геаграфія |
| Кваліфікацыя | Географ. Выкладчык |
| Пасада | Настаўнік |
| Выкладаемы прадмет | Геаграфія і біялогія |
| Педагагічны стаж | 38 гадоў |
| Стаж работы ў дадзенай установе | 20 гадоў |
| Год апошняй атэстацыі, катэгорыя | 2018 г., “настаўнік-метадыст” |

Навуковае таварыства вучняў (НТВ) – добраахвотнае аб'яднанне школьнікаў, якія імкнуцца да больш глыбокага пазнання дасягненняў у розных галінах навукі, тэхнікі, культуры, да развіцця творчага мыслення, інтэлектуальнай ініцыятывы, самастойнасці, аналітычнага падыходу да ўласнай дзейнасці, набыцця ўменняў і навыкаў даследчай працы. Менавіта для такіх юных даследчыкаў навуковае таварыства з'яўляецца надзейнай апорай і сродкам самасцвярджэння.

**Мэта:** павышэнне эфектыўнасці навукова-даследчай работы з адоранымі вучнямі праз развіццё сістэмы іх асабова-арыентаванай адукацыі і стварэнне спрыяльнай інтэлектуальнай атмасферы для дасягнення максімальнай самарэалізацыі творчых вучняў.

***Задачы:***

- садзейнічаць фарміраванню ў вучняў цікавасці да даследчай дзейнасці, уменняў арыентавацца ў інфармацыйнай прасторы;

- садзейнічаць развіццю пазнавальнай актыўнасці і творчых здольнасцяў вувчняў;

- знаёміць вучняў з метадамі і прыёмамі навуковага пошуку;

- садзейнічаць авалодванню вучнямі мастацтвам дыскусіі, выступлення перад аўдыторыяй з дакладамі, іх прафесійнаму самавызначэнню.

**Накірункі дзейнасці**

1. Псіхалагічная дыягностыка вуняў.

2. Выбар тэм даследчых работ.

3. Зацвярджэнне кіраўнікоў ласледчых работ вучняў.

4. Напісанне індывідуальных планаў кіраўнікамі даследчых работ з вучнямі.

5. Інфармаванне бацькоў вучняў аб рабоце школьнага навуковага таварыства.

6. Кансультацыйныя заняткі з вучнямі па пытаннях методыкі даследчай дзейнасці.

7. Кансультацыйныя сустрэчы з педагогамі і вучнямі па напісанні, афармленні і абароне даследчых работ.

8. Практычныя заняткі па афармленні тэзісаў, методыцы абароны, афармленні стэндавых дакладаў і прэзентацый даследчых работ.

9. Распрацоўка крытэрыяў абароны даследчых работ.

10. Практычныя заняткі па рыторыцы (як завалодаць аўдыторыяй?).

**Аналіз работы навуковага таварыства вучняў**

**“Шлях у навуку” за 2019/2020 навучальны год**

Загадам дырэктара Палачанскай сярэдняй школы № \_\_\_ ад 6 верасня 2019 г. было створана школьнае НТВ “Шлях у навуку”, у якое ўвайшлі вучні 2-11 класаў у колькасці 16 чалавек. На першым пасяджэнні НТВ, якое прайшло 13 верасня 2019 г. быў складзены спіс удзельнікаў таварыства, сфарміраваны прадметныя секцыі, зацверджаны план работы НТВ на 2019/2020 навучальны год, азнаямленне з банкам тэм для напісання даследчых работ.

Былі зацверджаны наступныя прадметныя секцыі НТВ “Шлях у навуку”:

1. Пачатковых класаў – кіраўнік Рыльцова Н.С.;

2. Дакладных навук – кіраўнік Юркевіч В.П.;

3. Прыродазнаўчых і грамадскіх навук – кіраўнік Мяцельскі Ю.М.;

4. Філалагічных навук – кіраўнік Ількевіч Н.М.;

Табліца 2. Пералік тэм для напісання даследчых работ вучнямі ў 2019/2020 нав. годзе

|  |  |  |  |  |
| --- | --- | --- | --- | --- |
| № п/п | Тэма даследчай работы | Аўтары | Клас | Настаўнік-кіраўнік |
| 1 | Музычная матэматыка | Бабёр Іван,  Вайнбергер Багдана | 2 | Сарока А.Г. |
| 2 | Краіна “Пластылінія” | Бажко Вікторыя | 3 | Цярэшчанка Т.Я. |
| 3 | Біямеханічны пашпарт ката Моці | Божка Міхаіл, Дудко Мікалай | 7”А” | Юркевіч В.П. |
| 4 | Учитель. Какой он на страницах отечественной литературы? | Юрчанка Кацярына | 10 | Філістовіч Г.Г. |
| 5 | Вясельныя строі і абрады другой паловы ХХ – пачатку ХХІ ст. у жыхароў Беларусі. | Мяцеліца Таццяна | 10 | Півавар А.А. |

Работа навуковага таварыства вучняў у 2019/2020 навучальным годзе вялася згодна гадавога плана работы НТВ, які быў зацверджаны дырэктарам школы.

**Табліца 3. План работы навуковага таварыства вучняў “Шлях у навуку”**

|  |  |  |  |
| --- | --- | --- | --- |
| **№ п/п** | **Змест дзейнасці** | **Тэрмін выканання** | **Вынікі** |
| 1 | Выяўленне навучэнцаў, матываваных на ўдзел у праектнай і даследчай дзейнасці (дыягностыка інтэлектуальнага патэнцыялу) | верасень | Дыяграма |
| 2 | Прыцягненне педагогаў да навукова-даследчай дзейнасці; ўцягванне іх у працу НТВ «Шлях у навуку». | верасень | Спіс настаўнікаў – кіраўнікоў даследчых работ |
| 3 | Выбар і зацвярджэнне тэм даследчых работ вучняў | верасень | Спіс тэм даследчых работ |
| 4 | Арганізацыйнае пасяджэнне членаў НТВ “Шлях у навуку” | верасень | Пратакол |
| 5 | Зацвярджэнне індывідуальных планаў кіраўнікоў даследчых работ з вучнямі | верасень | Індывідуальныя планы |
| 6 | Стварэнне старонкі НТВ «Шлях у навуку» на сайце школы. | верасень | Старонка на сайце |
| 6 | Правядзенне навучальнага семінара для настаўнікаў-кіраўнікоў даследчых работ “Патрабаванні да даследчай работы і яе структура” | кастрычнік | Памяткі |
| 7 | Кансультацыйныя заняткі з вучнямі па пытаннях методыкі даследчай дзейнасці  Збор матэрыялу па тэме даследавання | кастрычнік -лістапад | Матэрыялы |
| 8 | Сумесныя пасяджэнні, навучальныя семінары і трэнінгі для членаў НТВ (1 раз у чвэрць) | на працягу года | Графік заняткаў |
| 9 | Работа з навуковай літаратурай з мэтай накаплення матэрыялу па выбранай тэме | лістапад |  |
| 10 | Падрыхтоўка стэндавага даклада, афармленне стэнда | снежань | Стэндавы даклад |
| 11 | Школьны конкурс даследчых работ малодшых школьнікаў “Разумніцы і разумнікі” | снежань | Матэрыялы работ |
| 12 | Удзел у раённым конкурсе даследчых работ “Разумніцы і разумнікі” | снежань | Дыплом удзельніка |
| 13 | Авалоданне навыкамі работы на камп’ютары | студзень |  |
| 14 | Кансультацыйныя сустрэчы з педагогамі і вучнямі па напісанні, афармленні і абароне даследчых работ | студзень | Памяткі |
| 15 | Практычны занятак “Афармленне тэзісаў даследчых работ” | люты | Памяткі |
| 16. | Распрацоўка крытэрыяў абароны даследчых работ | люты | Памяткі |
| 17 | Заняткі па рыторыцы. Як завалодаць аўдыторыяй? | сакавік | Відэаролік |
| 18 | Практычны занятак па методыцы абароны даследчых работ «Шлях да ісціны». Афармленне прэзентацыі даследчых работ | сакавік | Прэзентацыя |
| 19 | Першасныя чытанні і абмеркаванні даследчых работ вучняў | красавік |  |
| 20 | Правядзенне школьнай канферэнцыі даследчых работ вучняў | красавік | Пратакол |
| 21 | Адбор работ для ўдзелу ў раённай даследчай канферэнцыі “Парад служэння навукам – 2020” | красавік |  |
| 22 | Удзел у раённай даследчай канферэнцыі “Парад служэння навукам – 2020” | май |  |
| 23 | Маніторынгавыя даследаванні работы навучэнцаў па даследчай дзейнасці | май | Вынікі маніторынгу |
| 24 | Выстава работ навучэнцаў | май | Матэрыялы работ |
| 25 | Аналіз работы НТВ | чэрвень | Аналітычная даведка |

У адпаведнасці з планам работы:

1. Праведзена экспертыза планаў індывідуальнай работы настаўнікаў – кіраўнікоў даследчых работ з вучнямі – аўтарамі работ.

Настаўнікамі-кіраўнікамі даследчых работ былі распрацаваны планы індывідуальных заняткаў з вучнямі, якія займаліся даследчай дзейнасцю. Аднак не ўсе кіраўнікі даследчых работ паставіліся да складання індывідуальных планаў добрасумленна. Так, кіраўнік даследчай работы “Учитель. Какой он на страницах отечественной литературы?” Філістовіч Г.Г. на працягу года так і не здала план індывідуальнай работы з Юрчанка Кацярынай кіраўніку навуковага таварыства. У правядзенні даследаванняў і напісанні даследчых работ было задзейнічана 5 вучняў, або 31,2 % ад агульнай колькасці вучняў-членаў НТВ.

2. Сумесна з псіхалагічнага службай прадыягнаставаны інтэлектуальныя здольнасці навучэнцаў, жадаючых займацца даследчай дзейнасцю. У якасці дыягнастычнага інструментарыя быў выкарыстаны «Тэст інтэлектуальнага патэнцыялу» (П. Ржичан). Атрыманы наступныя вынікі: высокі ўзровень інтэлекту - у 8% навучэнцаў; дастатковы - у 32%; сярэдні - у 56%; нізкі - у 4%; крытычны - 0% (мал. 1).

3. Распрацаваны банк дадзеных педагогаў – кіраўнікоў даследчых работ (табліца 5).

4. Праведзена арганізацыйнае пасяджэнне членаў НТВ «Шлях у навуку», дзе быў зацверджаны план работы; абраны кіраўнікі секцый.

На працягу года было праведзена 5 пасяджэнняў навуковага таварыства вучняў (пратаколы прыкладваюцца) наступнай тэматыкі:

1. Арганізацыя дзейнасці навуковага таварыства вуччняў на 2019/2020 нав. год.

2. Арганізацыя і правядзенне школьнай даследчай канферэнцыі малодшых школьнікаў.

3. Арганізацыя школьнай канферэнцыі даследчых работ вучняў “Парад служэння навукам – 2020”.

4. Аб выніках школьнай навукова-практычнай канферэнцыі вучняў “Парад служэння навукам – 2020”.

5. Падвядзенне вынікаў работы навуковага таварыства вучняў “Шлях у навуку” за 2019/2020 нав. год.

На пасяджэннях разглядаліся рознабаковыя пытанні, асабліва тыя, якія выклікалі цяжкасць у вучняў – аўтараў работ і настаўнікаў – кіраўнікоў работ: “Структура работы”, “Падрыхтоўка стэндавага даклада”, “Аб’ект і прадмет даследавання”, “Актуальнасць, навізна і навуковая значнасць даследавання”, “Як сфармуляваць гіпотэзу?”, “Афармленне вывадаў”, “”Напісанне тэзісаў”, “Падрыхтоўка прэзентацыі”, “Як авалодаць аўдыторыяй?”

5. Створана старонка НТВ «Шлях у навуку» на сайце школы, дзе размяшчаецца матэрыял аб дзейнасці школьнага навуковага таварыства (https://clck.ru/NkpML).

6. Вучэбная работа ў НТВ праводзілася ў форме лекцый, навучальных семінараў, практычных заняткаў, заняткаў-трэнінгаў з псіхолагам, бібліятэчных урокаў, пошукавай працы ў сетцы Інтэрнэт, індывідуальных кансультацый.

З вучнямі і настаўнікамі-кіраўнікамі даследчых работ праводзіліся індывідуальныя кансультацыі па пытаннях методыкі даследчай дзейнасці, па структуры і афармленню даследчых работ: тытульнага ліста, уводзін, асноўных глаў, заключэння, спісу літаратурных крыніц, дадаткаў.

Вялікую дапамогу ў падборцы літаратуры для напісання даследчай работы як вучням, так і настаўнікам-кіраўнікам аказала бібліятэкар школы Станкевіч Л.У. Аўтары даследчых работ і іх кіраўнікі прымалі ўдзел у платных вебінарах па арганізацыі і напісанні даследчых работ, якія праводзіліся МАІРА.

Кіраўнік НТВ Ю.М. Мяцельскі неаднакратна праводзіў кансультацыі па стварэнню прэзентацый і абароне работ на школьнай і раённай НПК.

7. Масавай работай у НТВ можна лічыць правядзенне агульных сходаў, канферэнцый, удзел у конкурсах, фестывалях, прадметных тыднях, правядзенне аглядаў навуковай і навукова-папулярнай літаратуры.

8. На працягу трох гадоў члены НТВ прымалі ўдзел у конкурсах работ даследчага характару і навукова-практычных канферэнцыях рознага ўзроўню: ад раённага да міжнароднага.

24 снежня 2019 г вучні 2 класа Бабёр Іван і Вайнбергер Багдана прымалі ўдзел у раённым конкурсе даследчых работ малодшых школьнікаў “Разумніцы і разумнікі” з даследчай працай “Музычная матэматыка” (кіраўнік Сарока А.Г., настаўнік музыкі). Работа вучняў была адзначана дыпломам удзельнікаў у секцыі “Прыродазнаўства” (нежывая прырода).

У сакавіку-красавіку 2020 г вучні 7”А” класа Юрэцкая Дар’я, Фалей Павел і Іванчык Яўгенія ўдзельнічалі ў конкурсе ў ХІІІ рэспубліканскім конкурсе дзіцячых навукова-практычных праектаў “Празрыстыя хвалі Нарачы”, дзе яны выступілі з даследчым праектам “Стварэнне віртуальнага экалагічнага даведніка “Зялёныя маршруты Маладзечаншчыны” (кіраўнік Мяцельскі Ю.М., настаўнік геаграфіі і біялогіі). Работа навучэнцаў была адзначана дыпломам пераможцаў і бясплатнай пуцёўкай у НДОЦ “Зубраня”.

30 сакавіка 2020 г. на чарговым пасяджэнні навуковага таварыства вучняў былі разгледжаны пытанні аб правядзенні школьнай навукова-практычнай канферэнцыі даследчых работ вучняў “Парад служэння навукам – 2020”, распрацоўцы крытэрыю ацэньвання даследчых работ, выбары старшыні і членаў журы для правядзення школьнай канферэнцыі даследчых работ вучняў. Канферэнцыя была запланаваная на 9 красавіка 2020 года, аднак у сувязі з працягам школьных канікул да 20.04.2020, тэрмін яе правядзення быў перанесены на больш позні тэрмін.

30 красавіка 2020 г. была праведзена школьная навукова-практычная канферэнцыя, на якую было вынесена 3 даследчыя работы вучняў: “Біямеханічны пашпарт ката Моці” (аўтары Божка Міхаіл, Дудко Мікалай, вучні 7”А” класа, кіраўнік Юркевіч В.П., настаўнік фізікі), “Вясельныя строі і абрады другой паловы ХХ – пачатку ХХІ стагоддзяў у жыхароў Беларусі” (аўтар Мяцеліца Таццяна, вучаніца 10 класа, кіраўнік Півавар А.А., настаўнік гісторыі), “Учитель. Какой он на страницах отечественной литературы?” (аўтар Юрчанка Каяцярына, вучаніца 10 класа, кіраўнік Філістовіч Г.Г., настаўнік рускай мовы і літаратуры). Даследчая работа Мяцеліцы Таццяны “Вясельныя строі і абрады другой паловы ХХ – пачатку ХХІ стагоддзяў у жыхароў Беларусі” была адзначана дыпломам І ступені, даследчая работа аўтараў Божкі Міхаіла і Дудко Мікалая “Біямеханічны пашпарт ката Моці” была адзначана дыпломам ІІ ступені. Дзве гэтыя работы былі рэкамендаваны для ўдзелу ў раённым конкурсе даследчых работ вучняў “Парад служэння навукам – 2020”. Работа “Учитель. Какой он на страницах отечественной литературы?” (аўтар Юрчанка Каяцярына, вучаніца 10 класа, кіраўнік Філістовіч Г.Г., настаўнік рускай мовы і літаратуры) была напісана ў форме рэферата і не адпавядала прад’яленым патрабаванням, таму была адпраўлена на дапрацоўку.

9. Матэрыялы даследчых работ былі апублікаваны на старонках метадычнага часопіса “Образование Минщины”, навукова-метадычнага часопіса “Геаграфія”, у зборніку навуковых артыкулаў навучэнцкай моладзі “Первый шаг в науку”, у электронных зборніках рэспубліканскіх і міжнародных навукова-практычных канферэнцый.

10. Падведзены вынікі работы навуковага таварыства вучняў “Шлях у навуку”: зроблены аналіз работы за бягучы год, прааналізавана дзейнасць за тры навучальныя гады і прыняты рашэнні па далейшай працы. Прадстаўленыя дыяграмы паказваюць на рост або зніжэнне ўдзелу навучэнцаў у даследчай дзейнасці (мал.2, 3, 4, табл. 4).

Зыходзячы з усяго вышэй сказанага, работу навуковага таварыства вучняў Палачанскай сярэдняй школы “Шлях у навуку” за 2019/2020 навучальны год лічыць здавальняючай.

Задачы і прапановы на 2020/2021 нав. год.

* выбары членаў навуковага таварыства з ліку вучняў 2-11 класаў;
* выбары новага кіраўніка НТВ на 2020/2021 нав. год;
* фарміраванне прадметных секцый і выбары іх кіраўнікоў;
* даследчую “Учитель. Какой он на страницах отечественной литературы?” (аўтар Юрчанка Каяцярына, вучаніца 10 класа, кіраўнік Філістовіч Г.Г., настаўнік рускай мовы і літаратуры) дапрацаваць і заслухаць на школьнай канферэнцыі даследчых работ вучняў у 2021 годзе.

Кіраўнік навуковага таварыства вучняў

“Шлях у навуку” ***Ю.М. Мяцельскі***

Дадаткі

***Мал. 1. Узроўні інтэлектуальных здольнасцяў вучняў, %***

***Мал. 2. Колькасць членаў НТВ у разрэзе 3-х гадоў, %***

**Табліца 4. Колькасць членаў навуковага таварыства вучняў па секцыях**

**(**параўнальная табліца за 3 гады**)**

|  |  |  |  |
| --- | --- | --- | --- |
| **Назва секцыі** | **2017/2018** | **2018/2019** | **2019/2020** |
| Секцыя пачатковых класаў | 3 | 2 | 4 |
| Секцыя дакладных навук (матэматыка, інфарматыка, фізіка, астраномія) | 5 | 6 | 4 |
| Секцыя прыродазнаўчых і грамадскіх навук (біялогія, геаграфія, хімія, экалогія, гісторыя, грамадазнаўства, краязнаўства) | 6 | 8 | 4 |
| Секцыя філалагічных навук (беларуская мова і літаратура, руская мова і літаратура, замежная мова | 4 | 6 | 5 |
| ***Усяго*** | ***18*** | ***22*** | ***17*** |

**Табліца 5. Банк дадзеных педагогаў – кіраўнікоў даследчых работ**

|  |  |  |  |  |  |
| --- | --- | --- | --- | --- | --- |
| Год | № п/п | Прозвішча, імя, імя па бацьку | Прадмет, які выкладаюць | Педстаж | Кваліфікацыйная катэгорыя |
| 2017 / 2018 | 1 | Акульская Галіна Ульянаўна | пачатковыя класы | 36 | вышэйшая |
| 2 | Мяцельскі Юрый Міхайлавіч | геаграфія, біялогія | 36 | вышэйшая |
| 3 | Лістападава Наталля Іванаўна | руская мова і літаратура | 15 | першая |
| 4 | Півавар Алена Аляксандраўна | гісторыя, грамадазнаўства | 3 | другая |
| 5 | Юркевіч Вольга Паўлаўна | фізіка, інфарматыка | 3 | другая |
| 2018 / 2019 | 1 | Мяцельскі Юрый Міхайлавіч | геаграфія, біялогія | 37 | “настаўнік-метадыст” |
| 2 | Рыльцова Наталля Станіславаўна | пачатковыя класы | 34 | вышэйшая |
| 3 | Завацкая Людміла Мікалаеўна | матэматыка, інфарматыка | 20 | першая |
| 4 | Іванова Марына Уладзіміраўна | музыка | 12 | першая |
| 5 | Півавар Алена Аляксандраўна | гісторыя, грамадазнаўства | 4 | другая |
| 6 | Ількевіч Ніна Міхайлаўна | замежная мова | 6 | другая? |
| 2019 / 2020 | 1 | Мяцельскі Юрый Міхайлавіч | геаграфія, біялогія | 38 | “настаўнік-метадыст” |
| 2 | Рыльцова Наталля Станіславаўна | пачатковыя класы | 35 | вышэйшая |
| 3 | Юркевіч Вольга Паўлаўна | фізіка, інфарматыка | 5 | першая |
| 4 | Сарока Аксана Георгіеўна | музыка | 19 | другая |
| 5 | Півавар Алена Аляксандраўна | гісторыя, грамадазнаўства | 5 | першая |
| 6 | Філістовіч Глафіра Георгіеўна | руская мова і літаратура | 40+ | вышэйшая |
|  | 7 | Цярэшчанка Таццяна Яўгеньеўна | Выхавальнік ГПД | 22 | першая |

***Мал. 3. Колькасць даследчых работ па ўзроўнях***

***Мал. 4. Колькасць дыпломаў за даследчыя работы па ўзроўнях***